|  |  |
| --- | --- |
|  | **ΣΥΛΛΟΓΟΣ ΠΡΟΣΤΑΣΙΑΣ ΠΕΡΙΒΑΛΛΟΝΤΟΣ ΚΑΙ ΡΕΜΑΤΙΑΣ ΠΕΝΤΕΛΗΣ-ΧΑΛΑΝΔΡΙΟΥ** **Μάρκου Μπότσαρη 2****152 33 Χαλάνδρι****Τηλ..210-3254165, 210-6820623,****Κιν. 6932-615627****e-mail:** **sosrematia@gmail.com** |

Χαλάνδρι, 2 Μαρτίου 2017

 Αρ. Πρωτ. **639**

Προς τον Δήμαρχο Χαλανδρίου

κ. Σ. Ρούσσο

Αξιότιμε Δήμαρχε,

Ο σύλλογός μας, με την παρούσα επιστολή, ζητά στο πλαίσιο των αρμοδιοτήτων σας τα εξής:

* Άμεση μετατροπή των παραρεμάτιων δρόμων ζώνης Α΄ σε ήπιας κυκλοφορίας, μονής κατεύθυνσης, όπως το ΠΔ προβλέπει.
* Αποθάρρυνση κατά το δυνατόν κάθε διαμπερούς κυκλοφορίας.
* Δημιουργία μονοπατιών που θα δημιουργούν ένα δίκτυο παραρεμάτιων διαδρομών και ποδηλατοδρόμων.
* Σηματοδότηση ορίου Α' ζώνης ρεματιάς με τοποθέτηση ξύλινων ή πλαστικών πινακίδων, σε καίρια σημεία, που να σηματοδοτούν το όριο της. Τέτοια σημεία είναι :- Οι είσοδοι μονοπατιών- Οι διασταυρώσεις δρόμων που εφάπτονται στην Α' ζώνη- Τα όρια πεζοδρομίων/πεζοδρόμων με την Α' ζώνη.Με τη βοήθεια του χάρτη μας μπορείτε να εντοπίσετε τέτοιες θέσεις.Ανάλογα με το πόσο πυκνά θα τοποθετηθούν αυτές οι πινακίδες μπορεί να χρειαστούν κατά την εκτίμηση μας π.χ. 120 με 150 τεμάχια για όλο το Χαλάνδρι.Το κόστος, πάρα πολύ πρόχειρα, το εκτιμούμε σε 150 τεμ. x 15 ευρώ το τεμ = 2.250 ευρώ το υλικό.Ίσως και άλλα τόσα για την τοποθέτηση τους.Σύνολο ~ 5.000 ευρώ.
* Απομάκρυνση των παράνομων κτισμάτων και λειτουργούντων επιχειρήσεων υγειονομικού ενδιαφέροντος όπως και κάθε οχλούσας χρήσης, με βάση τα ισχύοντα στο ΠΔ προστασίας της ρεματιάς, όπως Μαρινόπουλος, Ζηκογιάννης, Ελαφίνο, Βραστό, Γενική Ταχυδρομική, πάρκινγκ φορτηγών κλπ.
* Κατασκευή εμποδίων, συμβατών με το περιβάλλον, για την αποφυγή παρκαρίσματος στις παραρεμάτιες περιοχές (π.χ. οδός Δάσους, Αιγαίου κλπ.), όπου αδυνατούν να φυτρώσουν καλαμιές, όπως συνέβαινε παλαιότερα.
* Ανάπλαση όλων των παραρεμάτιων οδών και εκείνων του σκεπασμένου τμήματος από την Κηφισιάς μέχρι Γρίβα.
* Καθαρισμός των παραρεμάτιων περιοχών από ξερά χόρτα ενόψει του καλοκαιριού και έλεγχος των πυροσβεστικών κρουνών για έγκαιρη αντιπυρική προστασία.
* Καθαρισμός και αντιπυρική προστασία Θεάτρου Ρεματιάς. Παρακαλούμε επίσης -- για τον έλεγχο και την επιστασία της λειτουργίας των χημικών τουαλετών, που θα τοποθετηθούν ενόψει της καλοκαιρινής λειτουργίας του και τη σφράγιση των παλαιοτέρων συμβατικών, οι οποίες φαίνεται…. ότι λειτουργούν παράλληλα με τις πρώτες, με τα γνωστά αποτελέσματα της ρήψης των λυμάτων τους στην κοίτη του ρέματος.

-- για την αυστηρή τήρηση του αριθμού των θεατών (500-550) πρωτίστως για θέματα ασφαλούς λειτουργίας του, αλλά και προστασίας της ρεματιάς και του περιβάλλοντος χώρου.

--για την επισκευή των ξύλινων κιγκλιδωμάτων και την προσθήκη νέων σε όσα σημεία, έχουν αφαιρεθεί επάνω στα πέτρινα πεζούλια του εξωτερικού περιβάλλοντος χώρου του θεάτρου.

* Αποκατάσταση δενδροφύτευσης των σημείων που έχουν καεί από την πυρκαγιά του 2004 και όπου αλλού απαιτείται, για τη διατήρηση της φυσιογνωμίας του Ρέματος. Ψεκασμοί των δέντρων του για την υγιή διατήρηση τους. Έγκαιρος ψεκασμός για τα κουνούπια, σε συνεργασία και πίεση με την Περιφέρεια στη δικαιοδοσία της οποίας ανήκει το συγκεκριμένο έργο.
* Άμεση σφράγιση του Γηροκομείου, καθώς έχει εκδοθεί απόφαση από την Νομαρχία από το 2004.
* Ανακατασκευή των σκαλοπατιών, στην περιοχή απέναντι από το Αίθριο, και όπου αλλού απαιτείται, καθώς υπάρχει επικινδυνότητα πρόσβασης.
* Μέτρα διασφάλισης της μη ρίψης λυμάτων στο ρέμα (πχ. οδός Δάφνιδος)
* Κατασκευή ειδικού χώρου εκτόνωσης των σκύλων στην περιοχή του προφήτη Ηλία για την ασφαλή δυνατότητα χρήσης του παραρεμάτιου χώρου από σχολεία και οικογένειες με παιδιά, καθώς σήμερα έχει καταστεί δυσχερής και επικίνδυνη.
* Εκπόνηση ενιαίας μελέτης, με το Δήμο Αμαρουσίου, βιώσιμης κινητικότητας, στην περιοχή του Πολυδρόσου για τη διασφάλιση ήπιας και περιορισμένης κυκλοφορίας οχημάτων, με στόχο τη μη περαιτέρω περιβαλλοντική επιβάρυνση της ρεματιάς βάση και του ΠΔ.

Τέλος επισημαίνουμε ότι στις αντιπλημμυρικές μελέτες και κατασκευές σας θα πρέπει να υπάρχει η έγκριση της αρμόδιας για το ρέμα Διεύθυνσης του ΥΠΕΚΑ με βάση το ΠΔ προστασίας της ρεματιάς.

 Με εκτίμηση για το ΔΣ

 Η Πρόεδρος Η Γ. Γραμματέας

 Κέλλυ Δάνου Ματρώνη Δικαιάκου

Κοιν. Δημοτικούς συμβούλους Δήμου Χαλανδρίου

 Τοπικό Τύπο